钦定古今图书集成/明伦汇编/闺媛典/第257卷 > 吴允禔妻秦氏〈妾周氏附〉
## 钦定古今图书集成/明伦汇编/闺媛典/第257卷 > 吴允禔妻秦氏〈妾周氏附〉

按《宜兴县志》：“秦氏，吴文肃名俨之冢媳，允禔妻也。文
肃置祠田三百亩，祭祀之外，为奖给节孝宾兴科甲
之用，及赡族之贫而老者，命冢子掌之。允禔当掌，大
兵至，禔守祠不去，死于兵。氏守节力持，门户中外井
井。妾周氏年十九无子，氏遇以德，同守终身。年六十
馀卒。”